stanford-oval/wikipedia huggingface dataset:
RIM-156 SM2

| RIM-156A |
| --- | --- |
Aseen tyyppi:  ilmatorjuntaohjus
Alkuperämaa:  Yhdysvallat
Palvelushistoria
Palvelusvuodet:  elokuu 1999 -
Valtion käytössä:  Yhdysvallat
Valmistushistoria
Valmistajat:  Raytheon
Tekniset tiedot
Paino:  1 450 kg
Pituus:  6,55 m (kokonaispituus)
Halkaisija:  ohjus: 0,34 m apumoottori: 0,53 m
Maksimikantama:  240 km
Räjähdeaine:  Mk 125
Siipiväli:  1,57 m
Lentokorkeus:  33 000 m
Laukaisualusta:  Mk 41 VLS
RIM-156 Standard SM-2ER Block IV on yhdysvaltalaisen Raytheonin valmistama kiskoa pitkin laukaistava maasta-ilmaan-ohjus, jota käytetään AEGIS- ja Mk 41 VLS -järjestelmin varustetuilla sota-aluksilla. VLS-järjestelmään ei kyetty sijoittamaan aiempia RIM-67 Standard -ohjuksia.
Yhdysvaltain laivasto pyysi ensin Block IV -ohjuksen tunnukseksi RIM-68A:ta, mikä olisi ollut jatkumoa edeltäneisiin RIM-66 Standard ja RIM-67 Standard -ohjuksille. Tunnus AIM-68 oli jo kuitenkin 1960-luvulla valmistetulla Yhdysvaltain ilmavoimien ilmatorjuntaohjuksella, vaikka järjestelmä olikin jo poistunut käytöstä ohjeistus ei antanut mahdollisuutta uudelleen käyttää numeroa. Siten pyyntö hylättiin ja ohjukselle annettiin numeroksi RIM-156A. Joissakin lähteissä on käytössä RIM-67E, mutta se ei ole oikein ja mahdollisesti se on ollut ainoastaan lyhyen aikaa käytössä ennen virallisen numeron julkistamista.
Ohjus käyttää uutta Mk 72 apumoottoria, joka on merkittävästi lyhyempi kuin alkuperäinen SM-2ER:n apumoottori. Lisäksi apumoottorissa ei ole ohjauspintoja, vaan siinä käytetään työntövoimavektorointia (engl. thrust-vectoring). Varsinaista ohjusta on myös muutettu parantamalla ohjaus- ja hallintajärjestelmää kuten Mk 45 Mod 10 TDD, mikä parantaa osumatodennäköisyyttä pienen tutkapinnan maaleihin häirittynä.
Uuden Mk 45 apumoottorin valmistusongelmat viivästyttivät ohjelmaa ja ensimmäinen koelaukaisu tehtiin vasta joulukuussa 1992 eli noin puolitoista vuotta aikataulusta myöhässä. Myöhästymisen vuoksi ohjuksen torjuntakykyä ei testattu ennen kuin aloitettiin ballististen ohjusten torjuntaan kykekenevän Block IV A TBMD -ohjuksen kehitys. Block IV -ohjuksen testaus kuitenkin jatkui ja operatiivinen valmius saavutettiin elokuussa 1999.
RIM-156B SM-2ER Block IV A -ohjuksen suunniteltiin olevan laivaston aluetorjuntaohjusjärjestelmän (engl. Navy Area Theater Missile Defence, NATBMD)runkona, joka kykenisi myös ballististen ohjusten torjuntaan. Ohjusjärjestelmän tulisi kyetä saman aikaisesti perinteiseen ilmatorjuntaan kuten Block IV -ohjus. Ohjukseen asennettiin radio- ja infrapunataajuuksilla toimiva hakupää, uudistettu Mk 125 taistelukärki ja TBM-ohjusten torjuntaan tarvittava autopilotti. Järjestelmä vaatii toimiakseen päivitetyn AEGIS-järjestelmän, joka kykenee osoittamaan ballistiset ohjukset ohjuksen maaleiksi.
Koelaukaisut alkoivat 1994 ja tammikuussa 1997 ammuttiin alas ensimmäinen ballistinen ohjus, kun maalina oli MGM-52 Lance. Kehitystyö jatkui joulukuuhun 2001, jolloin NATBMD-ohjelma lakkautettiin. Alkuperäisen suunnitelman mukaan järjestelmän piti olla operatiivisessa käytössä 2003.
Puolalaisten autonominen piiri

Puolalaisten autonominen piiri tarkoittaa kahta 1920- ja 1930-luvuilla Neuvostoliittoon kuulunutta hallintoaluetta:
Puolalaisten autonominen piiri, hallintoalue Ukrainan SNT:ssä
Puolalaisten autonominen piiri, hallintoalue Valko-Venäjän SNT:ssä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Puolalaisten autonominen piiri”, voi hakea sivunnimihaulla, laajalla sivunnimihaulla tai tekstihaulla.
Puolalaisten autonominen piiri (Ukrainan SNT)

Puolaisten autonominen piiri, Marchlewszczyzna (puol. Polski Rejon Narodowy im. Juliana Marchlewskiego) oli Ukrainassa vuosina 1925–1935 sijainnut autonominen hallintoalue, jonka väestöstä noin 70 prosenttia oli puolalaisia. Hallintopiiri sijaitsi Volyniassa noin sata kilometriä länteen Žytomyristä. Sen pääkaupunki oli Marchlewsk (aikaisemmin Dołbysz, nykyisin ukr. Довбиш, Dovbiš). Piiri oli nimetty puolalaisen bolševikin Julian Marchlewskin mukaan.
Piiri perustettiin 1925. Sen kokonaisväkiluku oli alkuun noin 41 000 ja kasvoi aluelisäysten myötä 52 000:een, puolalaisten osuus pysyi samana. Piiriin sisältyi noin sata kylää, pikkukaupunkia tai muuta asutuskeskusta. Piirin väestö vastusti omaisuuden kollektivisointia. Poliittisista syistä tähän vastarintaan ei kuitenkaan aluksi puututtu rajuilla toimenpiteillä. Vuonna 1935 piiri kuitenkin lakkautettiin osana 1930-luvun Neuvostoliiton suuria poliittisia puhdistuksia. Suurin osa piirin johdosta ja hallinnosta teloitettiin. Väestö karkotettiin Kazakstanin ASNT:aan.
Q1 Eridani

| Q1 Eridani |
| --- | --- |
HR-designaatio:  506
HD-designaatio:  10647
Muut designaatiot:  HIP 7978
Fyysiset ominaisuudet
Näennäinen kirkkaus:  +5,52 mv
Valovoima:  1,51 aurinkoa
Spektriluokka:  F9V
Lämpötila:  6143 ± 31 K
Massa:  1,07 M☉
Säde:  1,11 R☉
Metallipitoisuus:  -0,03 ± 0,04 [Fe/H]
Ikä:  1,7 miljardia vuotta
Astrometriset ominaisuudet
Tähdistö:  Eridanus
Rektaskensio (J2000):  1h 42m 29,32s
Deklinaatio (J2000):  −53° 44′ 27,00″
Etäisyys:  56,57 valovuotta (17,35 parsekia)
Parallaksi:  57,63 ± 0,64 mas
Säteisnopeus:  12,9 km/s
Ominaisliike:  RA: 166,97 Dec.: -106,71 mas/v
Q1 Eridani (myös HD 10647) on keltainen kääpiötähti Eridanuksen tähdistössä noin 57 valovuoden päässä Maasta. Sen voi nähdä hyvissä olosuhteissa paljaalla silmällä. Siltä löydettiin eksoplaneetta vuonna 2003.
Infrapunasatelliitti IRAS mittasi tähden ympäriltä suuria määriä infrapunasäteilyä, mikä viittaa pölykiekkoon.
| Planeetta (tähdestä lukien) | Massa (MJ) | Kiertoaika (d) | Etäisyys (AU) | Eksentrisyys (radan soikeus) |
| --- | --- | --- | --- | --- |
|  b  | >0,93 ± 0,18 MJ | 1003 ± 56 | 2,03 ± 0,15 | 0,16 ± 0,22 |
Aiheesta muualla

Extrasolar Planets Encyclopaedia:HD 10647
HD 10647 / HR 506 / CP(D)-54 365 (q1 Eridani)
| --- | --- |
Tähdet:  Achernar, β Eri, θ1 Eri, γ Eri, δ Eri, υ4 Eri, φ Eri, χ Eri, τ4 Eri, ε Eri, υ2 Eri, 53 Eri, η Eri, ν Eri, 43 Eri, μ Eri, ο1 Eri, τ3 Eri, ι Eri, HD 24160, τ6 Eri, κ Eri, λ Eri, 82 Eri, τ5 Eri, HD 24071, 54 Eri, θ2 Eri, ω Eri, π Eri, 40 Eri A, 32 Eri A, τ1 Eri, υ1 Eri, HD 22663, HD 23319, τ9 Eri, τ8 Eri, HD 24072, HD 16754, 17 Eri, τ2 Eri, 64 Eri, 32 Eri B, ζ Eri, ψ Eri, 15 Eri, 39 Eri, 45 Eri, 60 Eri, HD 10939, HD 24626, 68 Eri, 66 Eri, ξ Eri, 47 Eri, 51 Eri, 20 Eri, 24 Eri, τ7 Eri, ρ3 Eri, 35 Eri, ρ2 Eri, 63 Eri, 4 Eri, 37 Eri, 30 Eri, 58 Eri, 62 Eri, HD 10647, 22 Eri, 5 Eri, 25 Eri, 46 Eri, R Eri, ρ1 Eri, HD 10360, HD 10361, 59 Eri, 56 Eri, 6 Eri, HD 27563, 21 Eri, 55 Eri A, 7 Eri, 14 Eri, 55 Eri B, 40 Eri B, Gl 86, HD 28185, EF Eri
Eksoplaneetat:  ε Eri b, HD 10647 b, Gliese 86 A b
Promentor Solutions

Promentor Solutions Oy on vuonna 1988 perustettu suomalainen perheyritys, joka tarjoaa kielikoulutuspalveluja yrityksille, julkishallinnolle, oppilaitoksille sekä kuluttajille. Yritys on palkittu mm. Suomen eOppimiskeskuksen eEemeli-laatupalkinnolla Suomessa  .
Aiheesta muualla

Promentor Solutions Oy:n kotisivu
Protoporfyriini

Protoporfyriinit ovat tetrapyrroleita, jotka sisältävät neljä metyyliryhmää, kaksi propionihapporyhmää ja kaksi vinyyliryhmää.
Protoporfyriiniyhdisteet muodostuvat divalenteista kationeista, jotka yhtyvät protoporfyriini IX -molekyyliin. Protoporfyriini IX:n yhdistyessä rauta-ioniin (Fe2+) muodostuu hemoglobiinin hemi-ryhmä. Magnesium-ionin (Mg2+) yhdistyessä muodostuu klorofylli-molekyylin rakenneosa, kun taas sinkki-ionien (Zn2+) kanssa syntyy sinkkiprotoporfyriiniä.
Aiheesta muualla

Terveyskirjasto: Protoporfyriini
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Protoporphyrin
Käännös suomeksi
Protonin hajoaminen

Malli protonin kvarkkirakenteesta. Protoni on hadroni, joka koostuu kahdesta u-kvarkista ja yhdestä d-kvarkista.
Protonin hajoaminen on hypoteettinen radioaktiivinen hajoamisen muoto, jossa protoni hajoaa kevyemmiksi alkeishiukkasiksi. Hajoamista ei ole toistaiseksi havaittu kokeellisesti, eikä sen olemassaolosta ole varmuutta.
Hiukkasfysiikan standardimallin mukaan protonit eivät hajoa, sillä baryoniluku säilyy kaikissa vuorovaikutuksissa. Protonit ovat kaikkein kevyimpiä eli vähiten energeettisiä baryoneja, joten ne ovat vakaita hiukkasia.
Standardimallin seuraajiksi ehdotetuissa suurissa yhtenäisteorioissa baryoniluvun säilyminen kuitenkin rikkoutuu, jolloin protonin olisikin mahdollista hajota esimerkiksi ns. X-bosonin kautta. Protonin hajoaminen on yksi harvoista prosesseista, joita havaitsemalla ehdotettujen suurten yhtenäisteorioiden paikkaansapitävyyttä voitaisiin tutkia kokeellisesti.
Suuret yhtenäisteoriat

Jotkut suuret yhtenäisteoriat ennustavat protonin hajoamista esimerkiksi neutraaliksi pioniksi ja positroniksi. Pioni hajoaisi tämän jälkeen lähes välittömästi kahdeksi fotoniksi. Prosessin kokeellinen tutkimus on kuitenkin hyvin vaikeaa, sillä protonin puoliintumisajan alarajaksi sen kautta arvioitiin 90 % todennäköisyydellä 8,2 × 1033 vuotta. Myöhemmin arviota on nostettu 1,01 × 1034 vuoteen.
Toinen teoreettinen protonin hajoamisprosessi on hajoaminen myoniksi ja pioniksi. Arvioitu puoliintumisajan alaraja 90 % varmuudella on 6,6 × 1033 vuotta.
Downton Abbey

| Downton Abbey |
| --- | --- |

Tyyli:  draama
Kestoaika:  45–67 minuuttia
Luoja(t):  Julian Fellowes
Pääosissa:  Hugh Bonneville Jessica Brown Findlay Laura Carmichael Jim Carter Brendan Coyle Michelle Dockery Siobhan Finneran Joanne Froggatt Thomas Howes Rob James-Collier Rose Leslie Phyllis Logan Elizabeth McGovern Sophie McShera Matt Milne Lesley Nicol Amy Nuttall Maggie Smith Edward Speleers Dan Stevens Cara Theobold  Penelope Wilton
Alkuperämaa:  Yhdistynyt kuningaskunta
Alkuperäiskieli:  englanti
Esitetty:  26. syyskuuta 2010 – 25. joulukuuta 2015
Tuotantokausia:  6
Jaksoja:  52 (Luettelo jaksoista)
Tunnuskappale:  ”Did I Make the Most of Loving You?”
Tuotanto
Ohjaaja(t):  Brian Percival Ben Bolt Brian Kelly Andy Goddard James Strong Ashley Pearce
Käsikirjoittaja(t):  Julian Fellowes Shelagh Stephenson Tina Pepler
Säveltäjä(t):  John Lunn
Leikkaaja(t):  John Wilson Steve Singleton Mike Jones
Tuotantoyhtiö(t):  Carnival Films
Aiheesta muualla
Virallinen sivusto
IMDb 
Downton Abbey on brittiläinen televisiosarja, jonka on luonut ja käsikirjoittanut Oscar-palkittu Julian Fellowes. Sarja sijoittuu kuvitteelliseen Downton Abbeyn kartanoon Pohjois-Yorkshiressa edvardiaaniseen aikaan, ja siinä seurataan Crawleyn aatelissuvun sekä heidän palvelijoidensa elämää vuosina 1912–1926. Sarjassa sivutaan monia merkittäviä historiallisia tapahtumia, kuten RMS Titanicin uppoamista, ensimmäistä maailmansotaa, espanjantauti-pandemiaa, sotien välistä aikaa ja Irlannin vapaussotaa.
Sarjan ensimmäinen jakso esitettiin Isossa-Britanniassa ITV:llä 26. syyskuuta 2010. Sarjan kuudes ja viimeinen tuotantokausi päättyi Isossa-Britanniassa 25. joulukuuta 2015. Sarjan jälkeen on tehty myös Downton Abbey -elokuva, joka julkaistiin syksyllä 2019. Toinen elokuva, Downton Abbey: Uusi aikakausi, julkaistiin keväällä 2022.
Tuotanto > Budjetti

Sarjan maailma haluttiin luoda mahdollisimman autenttisen näköiseksi, joten yhden jakson tuottaminen maksoi 1–1,5 miljoonaa puntaa. Kuvauspaikkana toimineen Highclere Castlen omistajat saivat sarjasta miljoona puntaa kaudelta.
Tuotanto > Kuvauspaikat

Sarjan kuvauspaikkana toimi Highclere Castle, Hampshiressa, jossa kuvattiin ulkokohtaukset sekä valtaosa sisällä tapahtuvista kohtauksista. Highclere Castlen aitoja huoneita ovat esimerkiksi kirjastohuone, ruokasali, vaaleanvihreä oleskeluhuone sekä Lady Coran, Edithin ja Sibylin makuuhuoneet. Lontoon studiossa taas puolestaan kuvattiin kohtaukset palvelijoiden tiloista, keittiöstä sekä Lady Maryn makuuhuoneesta. Leskikreivittären kotina sarjassa toimi Surreyssa sijaitseva Byfleet Manor. Muualla kuin Highclere Castlen pihamaalla tapahtuvat ulkokohtaukset kuvattiin Bamptonissa, Oxforshiressa. Bamptonista voi myös löytää Churchgate Housen, joka toimi Isobel Crawleyn asunnon kuvauspaikkana.
Tyyli

Hahmojen päällä nähtyjen asujen tuli kuvata sekä kyseistä aikakautta sekä hahmon statusta. Yläkerran puvustuksessa oli mahdollista kuvata myös hahmon luonnetta ja vaatemakua. Kolmannes sarjan puvuista tehtiin alusta asti, mutta moni sarjassa nähdyistä asuista oli vuokrattu ja uudelleen ommeltu tai värjätty. Esimerkiksi Lady Edithin maanviljelykohtauksissa nähdyn housupuvun paita oli Meryl Streepin yllä elokuvassa Minun Afrikkani.Ainoa aito edvardiaanisen ajan asu nähtiin keittiöpiika Daisyn yllä sarjan toisella kaudella. Joitakin sarjassa nähtyjä asuja ei saanut pestä, jotta ne näyttäisivät mahdollisimman aidoilta. Tämän takia vaatteisiin ommeltiin kainaloihin kangaspaikat, jotka pestiin ja ommeltiin takaisin pukuihin.
Sarjan edetessä hahmojen yllä nähtävissä vaatteissa voi nähdä kyseiselle aikakaudelle tyypillisiä muutoksia muodissa. Alussa sarjan naiset käyttävät esimerkiksi korsetteja ja asujen vyötärölinja on korkealla, mutta 1920-luvun muodin mukaisesti vyötärölinja siirtyi alemmas, hameiden helmat pitenivät ja asujen silueteissa voi havaita suoraviivaisemman siluetin.
Kansainvälinen menestys

Downton Abbey on saanut kansainvälisesti ylistäviä arvosteluja televisiokriitikoilta. Sarja on palkittu muun muassa parhaan minisarjan Golden Globella ja Primetime Emmyllä. Sarja on kaikkien aikojen eniten ehdokkuuksia saanut ulkomaalainen televisiosarja Primetime Emmy Awardsien historiassa 31 ehdokkuudellaan kolmen kauden jälkeen.
Sarjasta tuli sekä ITV:n että PBS:n katsotuin sarja ja menestynein brittiläinen pukudraama sitten vuoden 1981 Menneen maailman. Kolmannen kauden jälkeen sarjasta tuli yksi maailman kaikkien aikojen laajimmin katsotuista televisiodraamasarjoista. Suomessa Downton Abbeyä esittää Yle TV1.
Juoni

Tapahtumat sijoittuvat kuvitteelliseen Downton Abbeyn maalaiskartanoon Pohjois-Yorkshiressa Granthamin jaarlin ja kreivittären perheen kotiin, jossa asuvat myös heidän lukuisat palvelijansa. Ensimmäinen kausi alkaa kun suvun perijän Patrickin kerrotaan menehtyneen RMS Titanicin merionnettomuudessa. Granthamin jaarlin kaikki kolme lasta ovat tyttäriä, ja brittiläisen perimyssäännön mukaan aatelisarvon ja siihen liitetyn omaisuuden voi periä vain miespuolinen perillinen. Patrick oli kihlattu jaarlin vanhimman tyttären Lady Maryn kanssa, jolloin heidän lapsensa taas olisi aikanaan perinyt jaarlinarvon isältään ja omaisuus olisi pysynyt lähisuvussa. Uusi kaukainen perillinen löytyy Manchesteristä, mutta keskiluokkaisella lakimiehellä on vaikeuksia sopeutua jäykistelevään aristokraattielämäntapaan. Ensimmäinen kausi päättyy ensimmäisen maailmansodan syttymiseen. Sarjan toisella kaudella seurataan maailmansodan aikaisia tapahtumia ja kolmannella ja neljännellä kaudella Crawleyt palvelijoineen ovat riehakkaalla 1920-luvulla.
Aiheesta muualla

Yle Areena - Radio 1: Television tiiliskivet. Downton Abbey.
Highclere Castle
Byfleet Manor, joka esitti leskikreivittären taloa.
Downton Abbeyn tyyli.
Pont de Saint-Nazaire

| Pont de Saint-Nazaire |
| --- | --- |

Ylittää:  Loire-joen
Sijainti:  Saint-Nazaire ja Saint-Brevin-les-Pins, Loire-Atlantique, Ranska
Ylläpitäjä:  Conseil général de la Loire-Atlantique
Siltatyyppi:  vinoköysisilta
Pisin jänneväli:  404 m
Pituus:  3 356 m
Avattu liikenteelle:  18. lokakuuta 1975
Tullimaksu:  ilmainen
Koordinaatit:  47°16′36″N, 02°09′53″W
Lisää silta-artikkeleitaArkkitehtuurin teemasivulla
Pont de Saint-Nazaire on Loire-joen ylittävä vinoköysisilta Saint-Nazairen kaupungin ja Saint-Brevin-les-Pinsin kunnan välillä. Sillan ylittävä tie on Loire-Atlantique departementtitie 213 (Route départementale RD 213).
Aiheesta muualla

Kuvia tai muita tiedostoja aiheesta Pont de Saint-Nazaire Wikimedia Commonsissa
Pont de Normandie

| Pont de Normandie |
| --- | --- |

Ajokaistoja:  A29-moottoritien neljä kaistaa, jalkakäytävä
Ylittää:  Seine-joen
Sijainti:  Le Havre, Honfleur, Ranska
Ylläpitäjä:  Société des Autoroutes de Paris Normandie
Siltatyyppi:  Vinoköysisilta
Pituus:  2 143 m
Leveys:  23,60 m
Korkeus:  214,77 m
Avattu liikenteelle:  20. tammikuuta 1995
Tullimaksu:  5,00€ henkilöautolta (2007)
Koordinaatit:  49°26′09″N, 0°16′28″E
Lisää silta-artikkeleitaArkkitehtuurin teemasivulla
Pont de Normandie on Seine-joen ylittävä vinoköysisilta moottoritiellä A29 Normandiassa Ranskassa. Silta on viimeisin Seine-joen silta ennen merta.  Silta yhdistää Seinen pohjoispuolella sijaitsevan Le Havren eteläpuolella sijaitsevaan Honfleuriin.
Ranskan pääministeri Edouard Balladur vihki sillan käyttöön 20. tammikuuta 1995. Sillan rakennuskustannukset olivat yli 2 miljardia frangia, joka vastasi silloisessa rahassa noin 1,8 miljardia markkaa. Sillan köydet suunniteltiin kestämään jopa 70 metriä sekunnissa puhaltavaa tuulta. Sillan alituskorkeus on 52 metriä. Sen valmistuessa oletettiin, että noin 6 000 autoa käyttäisi siltaa päivittäin.
Aiheesta muualla

Kuvia tai muita tiedostoja aiheesta Pont de Normandie Wikimedia Commonsissa
Tietoa ja kuvia sillasta (ranskaksi)
Ralph Votapek

Ralph Votapek (s. 1939 Milwaukee, Wisconsin) on yhdysvaltalainen pianisti.
Votapek opiskeli 9-vuotiaasta saakka Wisconsinin musiikkikonservatoriossa. Hän jatkoi opintojaan Northwestern Universityssa, Manhattan School of Musicissa ja Juilliard Schoolissa. Hänen opettajiinsa kuuluivat Guy Mombaerts, Robert Goldsand, Rosina Lhévinne, Nadia Reisenberg ja Rudolf Serkin. Votapek voitti vuonna 1959 Naumburgin kansainvälisen pianokilpailun ja vuonna 1962 ensimmäisen kansainvälisen Van Cliburn -pianokilpailun. Näiden voittojensa myötä Votapek pääsi tekemään debyyttinsä The Town Hallissa sekä Carnegie Hallissa ja solmimaan sopimukset RCA Recordsin sekä impresario Sol Hurokin kanssa. Votapek on sittemmin toiminut keskeisten orkesterien solistina, kamarimuusikkona ja sooloresitalistina. Carnegie Hallissa hän on tehnyt lukuisia esiintymisiä. Hän on myös pitänyt yhteiskonsertteja kahdella pianolla ja nelikätisesti vaimonsa Albertine Votapekin kanssa. Vuonna 1966 Votapek piti ensimmäisen monista kiertueistaan Etelä-Amerikassa.
Votapekin ohjelmistoon on kuulunut teoksia esimerkiksi sellaisilta säveltäjiltä kuin Ludwig van Beethovenilta, Franz Schubertilta, Robert Schumannilta, Claude Debussylta, Maurice Ravelilta, Sergei Prokofjevilta, Alberto Ginasteralta, George Gershwinilta, David Diamondilta, Kent Kennanilta ja James Willeylta. Votapek on levyttänyt eri levymerkeille kuten Ivory Classicsille, Deccalle ja Blue Griffinille. Hänen merkittäviin levytyksiinsä kuuluvat vuonna 2010 Blue Griffinin kautta julkaistu Schubertin sonaattilevy sekä 20th Century Masterpieces (Ivory Classics, 1998), joka sisältää 1900-luvun sooloteoksia Ginasteralta, Poulencilta, Szymanowskilta ja Piazzollalta. Vuonna 1979 Votapek tulkitsi Arthur Fiedlerin viimeisellä Boston Pops Orchestran kanssa tekemällä levytyksellä Gershwinin teoksen Second Rhapsody.
Votapek työskenteli pianonsoiton professorina Michiganin osavaltionyliopistossa, jossa oli nimikkotaiteilijana 36 vuoden ajan.
Préspa

Megáli Préspa ja Mikrí Préspa sekä Ohridjärvi satelliittikuvassa.
Préspa (kreik. Πρέσπα) tai Préspes (monikko, kreik. Πρέσπες) voi viitata seuraaviin kohteisiin Kreikassa:
Préspajärvet (Λίμνες Πρέσπες, Límnes Préspes ), kahden järven muodostama kokonaisuus Albanian, Kreikan ja Pohjois-Makedonian rajalla
Megáli Préspa eli Suuri Préspa
Mikrí Préspa eli Pieni Préspa
Préspeen kunta, kunta Kreikassa
Pohorony Stalina

| Pohorony Stalina> Похороны Сталина |
| --- | --- |

Ohjaaja:  Jevgeni Jevtušenko
Käsikirjoittaja:  Jevgeni Jevtušenko
Säveltäjä:  Charles Chaplin
Pääosat:  Vanessa Redgrave Aleksei Batalov Georgi Jumatov Jevgeni Jevtušenko
Valmistustiedot
Valmistusmaa:  Neuvostoliitto
Tuotantoyhtiö:  CZT Goskino Mosfilm Slovo
Ensi-ilta:  1990
Kesto:  109 minuuttia
Alkuperäiskieli:  venäjä, englanti
Aiheesta muualla
IMDb 
AllMovie
Infobox OKVirheellinen NIMI-arvo: 
Pohorony Stalina (ven. Похороны Сталина; engl. Stalin’s Funeral) on vuonna 1990 ensi-iltansa saanut runoilija Jevgeni Jevtušenkon ohjaama ja käsikirjoittama neuvostoliittolainen poliittinen draamaelokuva, joka sijoittuu vuoden 1953 Neuvostoliittoon Josif Stalinin hautajaisiin. Elokuva sai ensi-iltansa Yhdysvalloissa, Kalifornian Santa Monicassa, vuonna 1991.
Näyttelijät

| 0 | 1 | 2 |
| --- | --- | --- |
|  Vanessa Redgrave  | … |  englantilaistoimittaja   |
|  Denis Konstantinov  | … |  Ženja   |
|  Jevgeni Platohin  | … |  Lisiy   |
|  Jevgeni Jevtušenko  | … |  kuvanveistäjä   |
|  Aleksei Batalov  | … |     |
|  Georgi Jumatov  | … |     |
|  Savva Kuliš  | … |     |
|  Albert Toddle  | … |     |
|  Maja Bulgakova  | … |     |
|  Mikhail Žigalov  | … |     |
|  Valentin Nikulin  | … |     |
|  Marina Kalinitšenko  | … |     |
|  Natalja Koljakanova  | … |     |
|  Julija Rutberg  | … |     |
Aiheesta muualla

Pokhorony Stalina Internet Movie Databasessa (englanniksi)
Pokhorony Stalina AllMoviessa. (englanniksi)
Pokhorony Stalina TCM Movie Databasessa (englanniksi)
Eini (vuoden 1978 albumi)

| Eini Eini |
| --- | --- | --- |

Studioalbumin tiedot
 Äänitetty : 1977
 Studio : Finnlevy-studio
 Julkaistu: huhtikuussa 1978
 Formaatti: LP-levy (FL 5041)   C-kasetti (FK 5041)
 Tuottaja(t): Pekka Helin
 Tyylilaji: iskelmä, disko, synthpop, tango
 Kesto: 41.54
 Levy-yhtiö: Finnlevy
 Levymerkki: Finnlevy
Listasijoitukset
  Suomi: 17. (toukokuu 1978)
Einin muut julkaisut
|   | Eini 1978 | Laululintunen 1979 |
Singlet albumilta Eini
 ”Yes sir, alkaa polttaa” Julkaistu: marraskuu 1977 (FS 49)  ”Vielä jossakin kohdataan” /   ”Rakastua voisin aivan pikkuisen” Julkaistu: 1977 (FS 55)
Eini on samannimisen suomalaislaulajan esikoisalbumi, joka julkaistiin huhtikuussa 1978. Albumin tuotti Pekka Helin ja kappaleiden sovitukset teki Kalervo ”Kassu” Halonen, joka sävelsi myös muutaman kappaleen levylle. Levyn kappaleista suurin osa on käännöskappaleita, mutta mukana on myös viisi uutta kappaletta. Albumin avausraita ”Täysikuu” on hyvin epätyypillinen kappale Einille, koska se on tango 1950-luvulta.
Albumin tunnetuin kappale on singlenäkin syksyllä 1977 julkaistu ”Yes sir, alkaa polttaa”, joka on käännös espanjalaisen Baccara-duon diskokappaleesta ”Yes Sir, I Can Boogie”. Kappale on edelleen Einin tunnetuimpia ja on usean hänen kokoelma-albuminsa avausraita. Single ylsi parhaimmillaan Suomen singlemyyntilistan 11. sijalle ja oli Suomen jukeboxien toisiksi soitetuin single. Toinen levyltä julkaistu single ”Vielä jossakin kohdataan” ei saavuttanut niin suurta suosiota, mutta oli kuitenkin parhaimmillaan singlemyyntilistojen 22. sijalla. Muita tunnettuja kappaleita edellämainittujen lisäksi ovat ”Rakastua voisit aivan pikkuisen” sekä ”Kapteeni Aika”, joka tunnetaan myös Paula Koivuniemen tulkitsemana vuodelta 1978.
Levy aloitti Einin kiivaimman levytyskauden, jota seurasi viisi studioalbumia vuosina 1978–1985 ennen esiintymistaukoa.
Albumi julkaistiin Finnlevy-levymerkillä vinyylilevynä ja C-kasettina eikä sitä ole toistaiseksi julkaistu CD-levynä.
Taustaa

Keväällä 1977 Toivo Kärki kutsui Pellosta kotoisin olleen 17-vuotiaan Eini Orajärven koe-esiintymiseen Finnlevyn toimistoon. Katri Helenan tulkitsema ”Lintu ja lapsi” vakuutti Kärjen, joka tarjosi hänelle levytyssopimusta. Einin veli oli kuullut ”Yes Sir, I Can Boogie”-kappaleen ollessaan töissä Ruotsissa ja lähetti singlen Einille Suomeen. Kärki ei ollut tykännyt singlestä ja tokaissut, että ”Lapin tyttö ei tällaista laula”.
Kappaleet

Kaikkien kappaleiden sovitukset tehnyt Kalervo Halonen.
Kappaleet > A-puoli

Täysikuu – 3.35 (säv. Toivo Kärki, san. Reino Helismaa)
Rakastua voisit aivan pikkuisen – 2.58 (alkup. ”Cara Mia”, säv. Rolf Soja – John O’Brien-Docker, suom. san. Pertti Reponen)
Kapteeni Aika – 3.45 (alkup. ”U.F.O. (Captain Sky)”, säv. Pino Massara – V. Pallavicini, suom. san. Jorma Toiviainen)
Sydän jäi Lappiin – 4.55 (säv. Kalervo Halonen, san. Juha Vainio)
Kauempaa ja kauempaa – 2.16 (alkup. ”Manchester and Liverpool”, säv. André Popp, suom. san. Pertti Reponen)
Pidä mua kauan – 3.30 (säv. Kalervo Halonen, san. Juha Vainio)